CELEX: 62021CN0361
Language: da
Date: 2021-06-08 00:00:00
Title: Sag C-361/21: Anmodning om præjudiciel afgørelse indgivet af Visoki trgovački sud Republike Hrvatske (Kroatien) den 8. juni 2021 — IC mod PET-PROM d.o.o.

22.11.2021   
            
            
               DA
            
            
               Den Europæiske Unions Tidende
            
            
               C 471/15
            
         
      Anmodning om præjudiciel afgørelse indgivet af Visoki trgovački sud Republike Hrvatske (Kroatien) den 8. juni 2021 — IC mod PET-PROM d.o.o.
      (Sag C-361/21)
      (2021/C 471/22)
      Processprog: Kroatisk
      
         Den forelæggende ret
      
      Visoki trgovački sud Republike Hrvatske
      
         Parter i hovedsagen
      
      
         Sagsøger: IC
      
         Sagsøgt: PET-PROM d.o.o.
      
         Præjudicielle spørgsmål
      
      
                  1)
               
               
                  Skal den regel, der fremgår af anden del af det første punktum og af det andet punktum i artikel 177, stk. 3, i Sudski poslovnik (procesreglement for retterne) Narodne novine, br. 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20 og 47/20), hvoraf det fremgår, at »[f]or en ret i anden instans anses en sag for at være afsluttet på datoen for fremsendelse af en officiel genpart af afgørelsen fra dommerkontoret, når den er blevet sendt tilbage fra registreringstjenesten. Registreringstjenesten er forpligtet til at sende den tilbage til dommerkontoret hurtigst muligt efter datoen for modtagelse af sagsakterne. Derefter fremsendes en officiel genpart af afgørelsen inden for en ny frist på otte dage«, anses for at være i overensstemmelse med artikel 19, stk. 1, TEU og artikel 47 i Den Europæiske Unions charter om grundlæggende rettigheder?
               
            
                  2)
               
               
                  Er bestemmelsen i artikel 40, stk. 2, i Zakon o sudovima (lov om organiseringen af retssystemet), der bestemmer, at »[d]en retsopfattelse, der fastlægges på mødet mellem alle dommerne eller en sektion under Visoki trgovački sud Republike Hrvatske (appeldomstol i handelsretlige sager, Kroatien), Visoki trgovački sud Republike Hrvatske (appeldomstol i handelsretlige sager, Kroatien), Visoki upravni sud Republike Hrvatske (appeldomstol i forvaltningsretlige sager, Kroatien), Visoki prekršajni sud Republike Hrvatske (appeldomstol i sager om administrative lovovertrædelser, Kroatien) og mødet i en afdeling af en Županijski sud (distriktsdomstol, Kroatien), er bindende for alle afdelinger eller dommere i anden instans i denne sektion eller retskreds« i overensstemmelse med EU-traktatens artikel 19, stk. 1, og artikel 47 i Den Europæiske Unions charter om grundlæggende rettigheder?